Document ID: /roh_data/filtered/fineweb-2-filterrobots_roh.jsonl.gz/74162

La Regenza ha approvà il project «Collectur da glera Eulentobel» da la citad da Cuira ed ha deliberà ina contribuziun chantunala da maximalmain 446’750 francs per quest intent.
En il Eulentobel a Cuira ha la plievgia intensiva da pli che 50 millimeters per ura l'avust 2016 chaschunà ina bova respectivamain ina deflussiun d'aua cun blera glera. L'aua ha inundà las parcellas pli engiu ed è entrada en garaschas e tschalers. La finamira dal project concret è pia er quella da garantir la protecziun dal territori d'abitadi.
Il territori duai vegnir segirà cun agid d'in collectur da glera. Cun realisar quest project pon las ristgas existentas vegnir reducidas considerablamain. Il project vegn realisà en duas etappas da construcziun ed è budgetà cun 595’000 francs. El duai vegnir terminà l'onn 2024.